ໄທອອກແບບແປພາສາ ຂອງ 10 ປະເທດອາຊ່ຽນ ຢູ່ໃນ ໄອໂຟນ ຫລືສະມາດໂຟນ (ເບິ່ງວີດີໂອລາວ/ອັງກິດ)
ຄາດ​ວ່າ ຊອບ​​ແວ ASEAN One ຫລື ອາຊ່ຽນ 1 ​ຈະຖືກ​ນໍາ​ອອກ​ຈໍາ​ໜ່າຍເຜີຍແຜ່​ ປະມານ​ເດືອນ​ມິຖຸນາຈະມາ​ນີ້ 
ບໍລິສັດຜະລິດລາຍການຄໍາພິວເຕີ ຫລືຊອບແວ ໄທບໍລິສັດນຶ່ງກ່າວວ່າ ຕົນໄດ້ພັດທະນາ ລາຍການໃຊ້ສະມາດໂຟນ ຫລືໂທລະສັບສະຫລາດ ທີ່ແນເປົ້າໝາຍໃສ່ການເອົາຊະນະແລະຂ້າມຜ່ານອຸບປະສັກດ້ານພາສາ ໃນວົງການນັກທຸລະກິດທັງຫລາຍໃນຂົງເຂດເອເຊຍ ລາຍ ການສະມາດໂຟນ ທີ່ວ່ານີ້ ຊື່ວ່າ ASEAN One ຫລື ອາຊ່ຽນ 1 ເປັນລາຍການສໍາລັບ ນໍາໃຊ້ເພື່ອຊຸກຍູ້ສົ່ງເສີມການຕິດຕໍ່ສື່ສານແລະທຸລະກິດໃນບັນດາປະເທດໃນສະມາຄົມອາຊ່ຽນ ຜູ້ສື່ຂ່າວວີໂອເອ Daniel Schearf ສົ່ງລາຍງານມາຈາກບາງກອກ ຊຶ່ງດາຣາຈະນໍາມາສະເໜີທ່ານ ລາຍການສະມາດໂຟນ ASEAN One ຫລື ອາຊ່ຽນ 1 ຈະແປຄໍາເວົ້າທີ່ເປັນປະໂຫຍດ 100 ກວ່າປະໂຫຍກ ອອກມາເປັນພາສາອັງກິດ ແລະພາສາຂອງ 10 ປະເທດສະມາຊິກ ອາຊ່ຽນ ກໍຄື ລາວ ໄທ ຫວຽດນາມ ກໍາປູເຈຍ ມຽນມາ ມາເລເຊຍ ອິນໂດເນເຊຍ ບຣູໄນ ຟີລິບປີນ ແລະຕີມໍແລສເຕ ຫລືຕີມໍຕາເວັນອອກ ບໍລິສັດໄທທີ່ອອກແບບຊອບແວດັ່ງກ່າວ ຄືບໍລິສັດ iGnite Asia ກ່າວວ່າ ຕົນແນເປົ້າ ໝາຍໃນການຜະລິດຊອບແວນີ້ ໃສ່ພວກນັກທຸລະກິດທີ່ທ່ອງທ່ຽວໄປມາໃນຂົງເຂດເປັນ ສ່ວນໃຫຍ່ ນາຍ ຈິຣັດ ປະວາຣັດຕະນາ ປະທານບໍລິຫານບໍລິສັດ iGnite Asia ກ່າວວ່າ ຖ້າຫາກ ການນໍາໃຊ້ຊອບແວດັ່ງກ່າວນີ້ສໍາເລັດຜົນ ກໍຈະຂະຫຍາຍຄວາມສາມາດຂອງມັນອອກໄປ ອີກ ນາຍ ນັດທະພົນ ບົວວັດຕະນາ ຫົວໜ້າຝ່າຍການຕະຫລາດກ່າວວ່າ ນອກນີ້ແລ້ວ ມັນ ຍັງຈະເປັນເຄຶ່ອງມືທີ່ເປັນປະໂຫຍດແກ່ພວກນັກສຶກສາທີ່ຮຽນ ພາສາຂອງພວກປະເທດ ເພື່ອນບ້ານນັ້ນນໍາ ນາຍນັດທະພົນ ກ່າວຕໍ່ໄປວ່າ: ບໍລິສັດ iGnite Asia ເວົ້າວ່າ ຕົນຫວັງວ່າ ບັນດາປະເທດສະມາຊິກອາຊ່ຽນ ຈະຊ່ວຍຊຸກ ຍູ້ສົ່ງເສີມການຊົມໃຊ້ຊອບແວນີ້ ໃນຖານະເປັນເຄຶ່ອງມື ທີ່ສາມາດຊ່ວຍໃຫ້ບັນລຸເປົ້າໝາຍ ຂອງສະມາຄົມອາຊ່ຽນ ໃນການສ້າງຕັ້ງເປັນປະຊາຄົມເສດຖະກິດ ພາຍໃນປີ 2015 ນັ້ນ ຄາດວ່າ ຊອບແວ ASEAN One ຫລື ອາຊ່ຽນ 1 ຈະຖືກນໍາອອກຈໍາໜ່າຍເຜີຍແຜ່ ປະມານເດືອນມິຖຸນາຈະມານີ້ ໂດຍຈະໄດ້ຮັບການອຸບປະຖໍາອຸ້ມຊູຈາກບໍລິສັດໂຄສະນາ ສິນຄ້າ ຊຶ່ງຈະອໍານວຍໃຫ້ບັນດາຜູ້ໃຊ້ ສະມາດໂຟນທັງຫລາຍ ໄດ້ໃຊ້ລາຍການນີ້ຟີ